**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2022 M. KOVO 24 D. SPRENDIMO NR. T1-70 „DĖL 2022–2025 METŲ PLUNGĖS RAJONO SAVIVALDYBĖS PRIORITETINIŲ VIETINĖS REIKŠMĖS KELIŲ (GATVIŲ) TVARKYMO SĄRAŠO PATVIRTINIMO“ PAKEITIMO**

2022 m. rugsėjo 22 d. Nr. T1-

Plungė

Vadovaudamasi Lietuvos Respublikos kelių priežiūros ir plėtros programos finansavimo įstatymo (2021 m. gruodžio 23 d. įstatymo Nr. XIV-865 redakcija) 9 straipsnio 8 dalimi bei Plungės rajono savivaldybės tarybos 2022 m. rugsėjo 22 d. sprendimu Nr. T1-.... „Dėl Plungės rajono savivaldybės tarybos 2020 m. lapkričio 26 d. sprendimo Nr. T1-272 „Dėl 2021–2028 metų Plungės rajono savivaldybės vietinės reikšmės kelių (gatvių) tvarkymo prioritetų sąrašo kriterijų patvirtinimo“ ir jį keitusių sprendimų pakeitimo“, Plungės rajono savivaldybės taryba n u s p r e n d ž i a:

Pakeisti Plungės rajono savivaldybės tarybos 2022 m. kovo 24 d. sprendimo Nr. T1-70 „Dėl 2022–2025 metų Plungės rajono savivaldybės prioritetinių vietinės reikšmės kelių (gatvių) tvarkymo sąrašo patvirtinimo“ 2022–2025 metų Plungės rajono savivaldybės prioritetinių vietinės reikšmės kelių (gatvių) tvarkymo sąrašą, įtraukiant į jį Plungės miesto Lentpjūvės gatvę (sąrašas pridedamas).

Savivaldybės meras

SUDERINTA:

Administracijos direktorius Mindaugas Kaunas

Vietos ūkio skyriaus vedėjas Arvydas Liutika

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Vietos ūkio skyriaus vyr. specialistas Modestas Budrys

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS TARYBOS 2022 M. KOVO 24 D. SPRENDIMO NR. T1-70 „DĖL 2022–2025 METŲ PLUNGĖS RAJONO SAVIVALDYBĖS PRIORITETINIŲ VIETINĖS REIKŠMĖS KELIŲ (GATVIŲ) TVARKYMO SĄRAŠO PATVIRTINIMO“ PAKEITIMO“** |
| 2022 m. rugsėjo 19 d.  Plungė |

**1. Parengto teisės akto projekto tikslai, uždaviniai, problemos esmė.** Dėl trečiųjų šalių inicijuoto teisminio proceso dėl Plungės rajono Nausodžio seniūnijos Sodo gatvės viešojo pirkimo laimėtojo paskelbimo ir užsitęsusių teisminių ginčų bei įvertinus galimybes ir terminus atlikti techniniame projekte Nr. 2014-00-TP „Plungės miesto Lentpjūvės gatvės rekonstravimo projektas“ nurodytus darbus, šiais metais Sodo gatvės darbai galimai nebus atlikti, dėl to nebus laiku įsisavintos kelių priežiūros ir plėtros programos lėšos. Siekiant iki metų galo panaudoti kelių priežiūros ir plėtros programos visas skirtas lėšas ir jas perskirsčius kitiems objektams, kuriems užbaigti yra turimos sutartys arba yra galimybė pritaikyti turimą sutartinių įkainių sutartį, bei vadovaujantis Lietuvos Respublikos kelių priežiūros ir plėtros programos finansavimo įstatymo (2021 m. gruodžio 23 d. įstatymo Nr. XIV-865 redakcija) 9 straipsnio 8 dalies nuostatomis, reikia pakeisti Plungės rajono savivaldybės tarybos 2022 m. kovo 24 d. sprendimu Nr. T1-70 „Dėl 2022–2025 metų Plungės rajono savivaldybės prioritetinių vietinės reikšmės kelių (gatvių) tvarkymo sąrašo patvirtinimo“ parengtą ir patvirtintą vietinės reikšmės kelių objektų prioritetų sąrašą, įtraukiant į jį Plungės miesto Lentpjūvės gatvę.

**2. Kaip šiuo metu yra sprendžiami projekte aptarti klausimai.** Ieškomos galimybės, kaip įsisavinti visas skirtas kelių priežiūros ir plėtros programos lėšas.

**3. Kodėl būtina priimti sprendimą, kokių pozityvių rezultatų laukiama.** Sprendimą priimti būtina, norint įsisavinti visas skirtas kelių priežiūros ir plėtros programos lėšas.

**4. Siūlomos teisinio reguliavimo nuostatos.** Pakeisti Plungės rajono vietinės reikšmės kelių ir gatvių trejų metų prioritetinių kelių tvarkymo sąrašą.

**5. Pateikti skaičiavimus, išlaidų sąmatas, nurodyti finansavimo šaltinius.** Projekto įgyvendinimui lėšos nebus reikalingos, bet, priėmus sprendimą, būtų galimybė įsisavinti dalį kelių priežiūros ir plėtros programos skirtų lėšų iš 1 200 000,00 eurų Varkalių k. Sodų g..

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Pakeisti Plungės rajono savivaldybės tarybos 2022 m. kovo 24 d. sprendimo Nr. T1-70 „Dėl 2022–2025 metų Plungės rajono savivaldybės prioritetinių vietinės reikšmės kelių (gatvių) tvarkymo sąrašo patvirtinimo“ 2022–2025 metų Plungės rajono savivaldybės prioritetinių vietinės reikšmės kelių (gatvių) tvarkymo sąrašą, įtraukiant į jį Plungės miesto Lentpjūvės gatvę.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Vietos ūkio skyriui.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas**\*

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Infrastruktūros plėtra* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus vyr. specialistas Modestas Budrys

PATVIRTINTA

Plungės rajono savivaldybės

tarybos 2022 m. rugsėjo 22 d.

sprendimu Nr. T1-

**2022–2025 METŲ PLUNGĖS RAJONO SAVIVALDYBĖS PRIORITETINIŲ VIETINĖS REIKŠMĖS KELIŲ (GATVIŲ) TVARKYMO SĄRAŠAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Miestas | | |  | Kaimas | | |  |
| Eilės nr. | Objektas | Balų skaičius | Finansavimo šaltiniai | Eilės nr. | Objektas | Balų skaičius | Finansavimo šaltiniai |
| 1. | Lentpjūvės gatvė | 62\* | ES, VB, SB | 1. | Sodo gatvė, Varkalių kaimas (Nausodis) (asfaltbetonio danga) | 51\* | ES, VB, SB |
| 2. | Telšių gatvė (iki aplinkkelio) (asfaltbetonio danga) | 61\* | ES, VB, SB | 2. | Beržų gatvė, Varkalių kaimas (Nausodis) (asfaltbetonio danga) | 51\* | ES, VB, SB |
| 3. | Laisvės gatvė (asfaltbetonio danga) | 51\* | ES, VB, SB | 3. | Pušies gatvė, Varkalių kaimas (Nausodis) (asfaltbetonio danga) | 45\* | ES, VB, SB |
| 4. | Rietavo gatvė (asfaltbetonio danga) | 39\* | ES, VB, SB | 4. | A. Plechavičiaus g., Milašaičių kaimas (Stalgėnai) (asfaltbetonio danga) | 40\* | ES, VB, SB |
| 5. | V. Mačernio gatvė (asfaltbetonio danga) | 60 | ES, VB, SB | 5. | A. Plechavičiaus g., Milašaičių kaimas (Stalgėnai) (žvyro danga) | 30\* | ES, VB, SB |
| 6. | Vytauto gatvė (asfaltbetonio danga) | 60 | ES, VB, SB | 6. | Alsėdžių miestelio aikštė (Alsėdžiai) (asfaltbetonio danga) | 70 | ES, VB, SB |
| 7. | A. Jucio gatvė (asfaltbetonio danga) | 59 | ES, VB, SB | 7. | Aušros gatvė (Kuliai) (asfaltbetonio danga) | 64 | ES, VB, SB |
| 8. | A.Vaišvilos gatvė (asfaltbetonio danga) | 56 | ES, VB, SB | 8. | Dvaro gatvė (Babrungas) (asfaltbetonio danga) | 57 | ES, VB, SB |
| 9. | S. Neries gatvė (asfaltbetonio danga) | 53 | ES, VB, SB | 9. | Maldučių gatvė (Žemaičių Kalvarija) (žvyro danga) | 50 | ES, VB, SB |
| 10. | Kepyklos gatvė (žvyro danga) | 34 |  | 10. | Pušyno gatvė, Šlečkų kaimas (Paukštakiai) (asfaltbetonio danga) | 47 | ES, VB, SB |
| 11. | Pievų gatvė (žvyro danga) | 32 | ES, VB, SB | 11. | Alyvų gatvė, Kantaučių kaimas (Žlibinai) (asfaltbetonio danga) | 44 | ES, VB, SB |
| 12. | P. Plechavičiaus gatvė (žvyro danga) | 32 | ES, VB, SB | 12. | Šašaičių gatvė (Ž. Kalvarija) (asfaltbetonio danga) | 43 | ES, VB, SB |
| 13. | Žemaitės gatvė (žvyro danga) | 30 | ES, VB, SB | 13. | Gadūnavo gatvės dalis, iki Tylos g. (Alsėdžiai) (žvyro danga) | 42 | ES, VB, SB |
| 14. | Vėjo gatvė (žvyro danga) | 28 | ES, VB, SB | 14. | Šlaito gatvė (Babrungas) (žvyro danga) | 41 | ES, VB, SB |
| 15. | Turgaus gatvė (žvyro danga) | 25 | ES, VB, SB | 15. | Žalioji gatvė, Platelių mstl. (Plateliai) (asfaltbetonio danga) | 40 | ES, VB, SB |
| 16. | Ežero gatvė (žvyro danga) | 25 | ES, VB, SB | 16. | Blendžiavos g., Kadaičių kaimas (Šateikiai) (žvyro danga) | 40 | ES, VB, SB |
|  |  |  |  | 17. | Mokyklos gatvė, Paukštakių kaimas (Paukštakiai) (žvyro danga) | 40 |  |
|  |  |  |  | 18. | Saulėtekio gatvė (Šateikiai) (asfaltbetonio danga) | 39 |  |
|  |  |  |  | 19. | Rėžgalių, Bebrės, Tvenkinio gatvės (Plateliai) (žvyro danga) | 37 |  |
|  |  |  |  | 20. | Pakalnės gatvė, Kaušėnų-Prūsalių kaimai (Nausodis) (žvyro danga) | 35 |  |
|  |  |  |  | 21. | Minijos gatvė, Keturakių k. (Žlibinai) | 35 |  |
|  |  |  |  | 22. | Saulėtekio gatvė (Kuliai) (žvyro danga) | 29 |  |

Pastaba.\* Pažymėtos gatvės turi parengtus projektus ir įgauna pirmumą prieš kitas gatves.

Finansavimo šaltiniai:

ES – Europos sąjungos fondo lėšos;

VB – valstybės biudžeto lėšos ( patenka ir kelių priežiūros ir plėtros programos lėšos);

SB – Savivaldybės biudžeto lėšos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_